OpenLLM-France/wikimedia huggingface dataset:
# Extensió Trans-Karakoram

L'extensió Trans -Karakoram, en anglès:Trans-Karakoram Tract en xinès:喀喇昆仑走廊 Kālǎkūnlún zǒuláng) és una superfície 5.800 km² a les dues bandes del riu Shaksgam. Està totalment administrat per la República Popular de la Xina com a part del comtat de Kargilik i el comtat autònom de Taxkorgan Tajik dins la prefectura de Kaixgar de la regió autònoma de Xinjiang però hi ha una rivindicació per part de Pakistan des de l'any 1963. També hi ha una reivindicació de l'Índia com a part de l'estat de Jammu i Kashmir. En el cas del Pakistan el problema territorial amb la Xina està lligat amb la possible resolució del conflicte de Caixmir.
Aquesta zona és una de les més inhòspites del món i amb algunes de les muntanyes més altes. Està envoltat per les muntanyes Kun Lun al nord i els pics del Karakoram al sud i inclou el Broad Peak, K2 i Gasherbrum. Al sud-est hi ha la regió de glaceres de Siachen.

## Enllaços externs

* Jammu and Kashmir Official Website Arxivat 2017-09-15 a Wayback Machine.
* Northern Areas Official Website Arxivat 2008-05-11 a Wayback Machine.
# Extirpadora

L'extirpadora és una màquina agrícola emprada en el treball de la terra i que actua tallant-la, sense tombar-la. És un arreu agrícola que disposa d'àncores utilitzat després de l'arada per una preparació del llit de sembra inicial, fent per tant un anivellament del terreny i en el cas de la tècnica de mínim conreu substitueix la llaurada tradicional.
L'extirpadora, fornida d'àncores disposades en fileres paral·leles, permet donar la volta dels terrossos i un enterrament parcial de les branques presents en superfície (el percentatge de branques que quedaran en la superfície depèn de la forma de l'extirpadora, tipus de terreny, condicions climàtiques i de la quantitat de residus inicialment sobre el terreny). A la venda hi ha diversos tipus d'extirpadores amb potències que absorbeixen des de poques desenes de cavalls (HP) a més de 300 cavalls, es diferencien per la tipologia de les àncores el seu nombre, etc. Com a alternativa a l'extirpadora es fan servir rascles amb discs i per a feines més profundes l'arada rompedora i l'escarificadora

## Referències

* ↑ «extirpadora». Cercaterm. TERMCAT, Centre de Terminologia.

## Bibliografia Nota

* Llibre Les màquines agrícoles i la seva aplicació , Jaume Ortiz-Cañavate, Institut Nacional d'Investigacions Agràries (Espanya). Mundi-Premsa Llibres, 2003, 6 a Edició. ISBN 8484761177, 9788484761174. 526 pàgines.

## Enllaços externs

* Les màquines agrícoles i la seva aplicació (castellà)
# Exvot de Daocos

L'Exvot de Daocos (grec: Ανάθημα του Δαόχου grec: ), també anomenat Grup de Daocos, és un antic grup escultòric procedent del Temple d'Apol·lo de Delfos, a Grècia. Potser el va ser esculpir Lisip de Sició o el seu fill Eutícrates a la fi del període clàssic, entre el 337 i el 332 abans de la nostra era. Se n'han proposat també altres dates. Al principi es pensava que l'exvot estava exempt. Alguns estudis posteriors, però, han arribat a la conclusió que el monument es trobava probablement dins del Tresor dels tessalis, realitzat cap al 361 ae per Agelau. Ara, les parts que es conserven del grup escultòric es troben al Museu Arqueològic de Delfos.(2)

## Descripció

El grup escultòric es va dedicar com a ofrena al santuari d'Apol·lo per Daocos II de Farsàlia, tetrarca de Tessàlia, que és la figura central del grup, compost per nou estàtues, vuit de les quals representen sis generacions de la família de Daocos: Daocos II; el seu fill Sísif II; el seu pare Sísif I; el seu avi Daocos I; el seu avi Agias; el seu avi Acnoni; i dos atletes de la família Agias, Telèmac i Agelau, guanyadors dels Jocs Pítics. La novena escultura del grup era una estàtua d'Apol·lo, que devia representar l'òmfal sobre el qual estaria assegut el déu.(1)
Davall les escultures hi havia un llarg pedestal rectangular en què s'inscrivia el nom de la persona de cada estàtua. El grup escultòric es trobava a la cantonada nord-est de la plataforma del Temple d'Apol·lo. Sis de les estàtues que representen la família Daocos estan millor conservades i n'hi ha fragments de dues. També se'n conserva el pedestal. L'estàtua d'Apol·lo ha desaparegut, tot i que s'han trobat parts d'una estàtua sedent d'Apol·lo a Delfos, que podria procedir d'aquest grup.(2)

## Referències

* ↑ «Delphi, Daochos Monument (Sculpture)» (en anglés). Perseus. [Consulta: 23 abril 2024].
* ↑ «The votive offering of Daochos» (en anglés). Ministry of Culture and Sports. [Consulta: 23 abril 2024].
* ↑ ; Laroche, D.; Jacquemin «Le monument de Daochos ou le Trésor des Thessaliens» (en francés). Bulletin de correspondance hellénique, 125, 2001, pàg. 305-332.
# Exèrcit d'Alliberament Kuki

L'Exèrcit d'Alliberament Kuki (Kuki Liberation Army KLA) és un grup revolucionari armat dels kukis a l'Índia, a Manipur, format vers 1992 sota la direcció de Paozangam Letkholun mort en combat el 4 de juny de 2003. La direcció va passar a Thunder Kuki que fou assassinat el 2007 pel seu lloctinent Mosaun Kuki, que va agafar la direcció. Mosaun Kuki va considerar que havia triomfat en imposar el seu lideratge al quater general a Bonjang (subdivisió de Saikhul al districte de Senapati) eliminant al comandant en cap Letkholun Lupheng. Però poc després es va anunciar que el nou comandant en cap era Gaulien àlies Stephen Kuki
Lluita per un estat independent de Kukiland o almenys un estat separat kuki dins dl'Índia. Els seus militants són menys de 100. Opera als districtes d'Ukhrul, Senapati i Thoubal. Es finança amb aportacions de particulars i taxes de protecció. Seria una de les poques organitzacions kukis aliada al Consell Nacional Socialista de Nagalim.

## Enllaços externs

* KLA
# FJR

FJR té els següents significats:
* Front Juvenil Revolucionari, branca juvenil del Partit Revolucionari Institucional de Mèxic
* FJR també és el codi de la IATA de l'Aeroport Internacional de Fujairah, aeroport que serveix la zona de Fujairah, als Emirats Àrabs Units
# FLL

FLL té els següents significats:
* First Lego League, competició internacional amb Lego Mindstorms per a infants i joves
* Frequency-locked loop, sistema de control electrònic per a oscil·ladors
* FLL també és el codi de la IATA de l'Aeroport Internacional de Fort Lauderdale-Hollywood, que serveix la zona de Fort Lauderdale, Florida, als Estats Units
* Fll també és l'abreviatura de l'fluel·lita, mineral de la classe dels fosfats
# Antiga Rauma

L'Antiga Rauma (Vanha Rauma en finès) és el nucli antic de fusta de la ciutat de Rauma, a la Finlàndia Occidental, a Finlàndia. És considerat com Patrimoni de la Humanitat per la UNESCO.
La zona del nucli antic de Rauma és d'aproximadament 0,3 km², amb prop de sis-cents edificis (comptant les cases i els coberts) i al voltant de 800 persones que viuen a la zona. La ciutat de Rauma no s'expandí fora de la vella Rauma fins al 1800. Els edificis més antics daten del segle xviii, ja que dos incendis el 1640 i 1682 van destruir la ciutat. La majoria dels edificis estan actualment habitats i són propietat dels particulars, encara que al llarg dels dos carrers principals i al voltant de la plaça del poble es troben principalment en ús comercial.
Els llocs d'interès especial inclouen la casa Kirsti, que és la casa d'un mariner dels segles xviii i xix, i la casa de Marela, que és la casa d'un armador del segle xviii però amb una façana segle xix, tots dos són actualment museus. Altres llocs d'interès inclouen els rars edificis de pedra de la vella Rauma: l'Església de la Santa Creu, un antic monestir franciscà església del segle xv amb pintures medievals i de l'antic ajuntament de 1776. Una altra església a Rauma, l'Església de la Santíssima Trinitat, també del segle xv, cremada en el foc de 1640.

## Referències

* ↑ Centre, UNESCO World Heritage. «Old Rauma» (en anglès). [Consulta: 28 gener 2021].

## Enllaços externs

* Old Rauma Arxivat 2004-12-05 a Wayback Machine. as a VRML model
* Old Rauma information in English
# Esquirol volador de Bartels

L'esquirol volador de Bartels (Hylopetes bartelsi) és una espècie de rosegador de la família dels esciúrids. És endèmic del mont Pangrango, a l'oest de Java (Indonèsia). El seu hàbitat natural són els boscos primaris. Es desconeix si hi ha cap amenaça significativa per a la supervivència d'aquesta espècie.
Aquest tàxon fou anomenat en honor del naturalista i propietari de plantacions neerlandès Max Eduard Gottlieb Bartels.

## Referències

* ↑ Duckworth, J. W.; Hedges, S. Hylopetes bartelsi. UICN 2008. Llista Vermella d'espècies amenaçades de la UICN, edició 2008, consultada el 11 setembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 30. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Habitatge al carrer Sant Jaume, 15 (Castellar del Vallès)

L'Habitatge al carrer Sant Jaume, 15 és un edifici de Castellar del Vallès (Vallès Occidental) inclòs a l'Inventari del Patrimoni Arquitectònic de Catalunya.

## Descripció

L'edifici el formen l'habitatge i el garatge. El carener de la teulada corre paral·lel a la façana principal, aquesta presenta una distribució simètrica, i una organització en dues plantes. El nivell dels pisos es tradueix en la façana mitjançant un fris decoratiu amb motllures. La façana té una decoració amb estuc i en relleu, que destaca al llindar de les portes i finestres. És present també la decoració amb ferro forjat emprat amb la finestra de la planta baixa (motius geomètrics formant línies ondulants) i en les baranes dels balcons. La verticalitat de l'edifici està neutralitzada per la decoració en bandes horitzontals en tota la façana principal. Sota el ràfec de la teulada dues obertures rectangulars donen ventilació a les golfes de l'edifici. El ràfec està sostingut per quatre mènsules decorades amb volutes i distribuïdes simètricament.
# Església de fusta de Rozavlea

L'església de fusta de Rozavlea, comuna de Rozavlea, comtat de Maramureș, data de 1717. Antic lloc de culte grecocatòlic, dedicat als Sants Arcàngels Miquel i Gabriel, l'església figura a la nova llista de monuments històrics sota el codi MM-II-a-A-04621.

## Història

Rozavlea és un dels antics assentaments del Maramureș històric, habitat pels "dacis lliures" i els seus descendents romanesos des de l'antiguitat. Durant l'època dels principats i voivodats, Rozavlea va formar part del principat de la vall de Bogdănești, essent esmentat entre els pobles governats per Iuga, germà de Bogdan, abans de 1353, any en què es va donar als fills d'Iuga, Ștefan i Ioan. Després de 1424, l'assentament es va convertir en el centre dels dominis dels descendents de Iuga "possessio Rozalya". L'església data de l'any 1717 i, segons la tradició, va ser portada d'una altra localitat de Maramureș i aixecada al lloc de l'antiga església de fusta destruïda pels tàrtars. També per tradició, essent Rozavlea un domini voivodat, també tenia un monestir, encara avui hi ha llocs a la part baixa de la població anomenats "la seu del monestir" i "el turó del monjo". L'església està construïda amb fusta d'avet, per artesans anònims, en un estil Maramureş. La pintura es va fer sobre fusta, excepte la pintura de l'altar, que està feta íntegrament sobre tela. La pintura sobre fusta va ser iniciada per Ioan Plohod de Dragomirești i el seu fill el 1810 i acabada el 1826. Les darreres restauracions de l'estructura de l'església es van fer els anys 1981 i 2008. La restauració de la pintura es va iniciar l'⁣any 2010, els treballs encara estan en curs.

## Referències

* ↑ Lăcașuri de cult din România
* ↑ Esquematisme de Maramureș 1936, reimprès el 2011, font: Diòcesi grecocatòlica de Maramureș
# Esquirol volador de Bhutan

L'esquirol volador de Bhutan (Petaurista nobilis) és una espècie de rosegador de la família dels esciúrids. Viu a Bhutan, l'Índia i el Nepal. Es tracta d'un animal crepuscular i nocturn de costums arborícoles. El seu hàbitat natural són els boscos tropicals i subtropicals de montà i rododendres. Està amenaçat per la destrucció del seu entorn per la tala d'arbres, la mineria, l'expansió urbana, la construcció de preses i la caça.

## Referències

* ↑ Thapa, J.; Molur, S.; Nameer, P. O. Petaurista nobilis. UICN 2008. Llista Vermella d'espècies amenaçades de la UICN, edició 2008, consultada el 22 setembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol volador de Mentawai

L'esquirol volador de Mentawai (Petinomys lugens) és una espècie de rosegador de la família dels esciúrids. És endèmic de l'arxipèlag de Mentawai (Indonèsia). El seu hàbitat natural són els boscos. Està amenaçat per la destrucció del seu entorn per la tala d'arbres i l'expansió de l'agricultura.
Té una llargada corporal de 25-26 cm, sense comptar la cua, que fa 21-23 cm. Pesa aproximadament 450 g. Té el pelatge del cos de color marró fumat, mentre que la cua és més o menys bicolor. A cada galta hi ha una petita berruga amb tres o quatre cerres remarcables.

## Referències

* ↑ Francis, C.; Gumal, M. Petinomys lugens. UICN 2008. Llista Vermella d'espècies amenaçades de la UICN, edició 2008, consultada el 29 setembre 2015.
* 1 2 Richard W. Thorington Jr., John L. Koprowski, Michael A. Steele: Squirrels of the World. Johns Hopkins University Press, Baltimore MD 2012; pàg. 125-126. ISBN 978-1-4214-0469-1
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol volador de Namdapha

L'esquirol volador de Namdapha (Biswamoyopterus biswasi) és una espècie de rosegador de la família dels esciúrids. És endèmic del Parc Nacional de Namdapha, a Arunachal Pradesh (Índia). Es tracta d'un animal crepuscular i arborícola. El seu hàbitat natural són els boscos caducifolis secs de montà, on ocupa les parts més humides del bosc, al llarg dels rierols. Està amenaçat per la caça furtiva i la destrucció del seu entorn per l'acció humana.
Aquest tàxon fou anomenat en honor de l'ornitòleg indi Biswamoy Biswas.

## Referències

* ↑ Molur, S. Biswamoyopterus biswasi. UICN 2008. Llista Vermella d'espècies amenaçades de la UICN, edició 2008, consultada el 8 setembre 2015.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 43. ISBN 978-0801893049.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol volador de galtes grises

L'esquirol volador de galtes grises (Hylopetes lepidus) és una espècie de rosegador de la família dels esciúrids. Viu a Indonèsia i Malàisia. Se sap molt poca cosa sobre el seu comportament. És probable que, igual que altres espècies de Hylopetes, es tracti d'un animal nocturn i arborícola, El seu hàbitat natural són els boscos. Es desconeix si hi ha cap amenaça significativa per a la supervivència d'aquesta espècie.

## Referències

* ↑ Duckworth, J. W.; Hedges, S. Hylopetes lepidus. UICN 2008. Llista Vermella d'espècies amenaçades de la UICN, edició 2008, consultada el 12 setembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquirol volador japonès nan

L'esquirol volador japonès nan (Pteromys momonga) és una espècie de rosegador de la família dels esciúrids. És endèmic del Japó, on viu a les illes de Honshū, Shikoku i Kyūshū. El seu hàbitat natural són els boscos, des de les zones de montà fins a les subalpines. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Ishii, N.; Kaneko, Y. Pteromys momonga. UICN 2008. Llista Vermella d'espècies amenaçades de la UICN, edició 2008, consultada el 15 setembre 2015.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Esquistositat

L'esquistositat (geologia, petrologia, ciència del sòl) és la foliació que presenta una roca, en general metamòrfica, adquirida sota la influència de forces tectòniques, diferent de l’estratificació. La roca tendeix a desfer-se en unitats rocoses limitades per una família de plans paral·lels, que determinen minerals no equidimensionals orientats per esforços tectònics (en schistosity; es esquistosidad; fr schistosité).

## Referències

* ↑ «esquistositat». Diccionari multilingüe de la ciència del sòl, IEC, 2022. [Consulta: 30 setembre 2022].
* ↑ «esquistositat». enciclopedia.cat, GEC, 2022. [Consulta: 1r octubre 2022].
* ↑ «esquistositat». Diec2, Institut d'Estudis Catalans, 2022. [Consulta: 1r octubre 2022].
* ↑ «esquistositat». Diccionari de Geologia, IEC, 2022. [Consulta: 1r octubre 2022].
* ↑ «cleavage refraction» (en anglès). structuralgeology.50webs.com, 2022. [Consulta: 1r octubre 2022].
# Estació Intermodal Plaça d'Espanya

L'estació intermodal de Palma és un complex multimodal en què es corresponen el Metro de Palma, totes les línies de ferrocarril d'SFM i l'estació d'autobusos. Fou inaugurada el 5 de març de 2007
És una estació subterrània. S'hi accedeix des de l'exterior a través d'un únic accés situat al parc de les Estacions, entre els antics edificis de viatgers.
Té un primer nivell on se situen les finestretes, una àmplia sala d'espera, els lavabos, una cafeteria i l'accés, per una banda, a l'estació d'autobusos, i per l'altra, les andanes del tren i del metro, previ accés per les barreres tarifàries.

## L'estació de tren

El segon nivell l'ocupen cada una de les cinc andanes que acullen les deu vies, tres de les quals estan electrificades.

## L'estació d'autobusos

Consta de 30 dàrsenes que utilitzen els busos de les concessionàries. Aquesta part de l'estació intermodal fou inaugurada el 8 de març de 2009, després d'estar un bon grapat d'anys en un aparcament situat a tocar del Pont del Tren.
Mapa Metro de Palma :
Mapa Línies SFM :
Línies que passen per aquesta estació :
| Procedència/Destinació | ◄ | ► | Procedència/Destinació |
| Metro de Palma |||||
| terminal | terminal | Jacint Verdaguer | Universitat |
| terminal | terminal | Jacint Verdaguer | Marratxí |
| Serveis Ferroviaris de Mallorca |||||
| terminal | terminal | Marratxí | Inca |
| terminal | terminal | Marratxí | sa Pobla |
| terminal | terminal | Marratxí | Manacor |

## Referències

* ↑ Notícia a Diario de Mallorca Arxivat 2009-05-28 a Wayback Machine., consultat dia 28-08-2009.
# Estació Komsomólskaia

L'Estació Komsomólskaia (en rus: Станция Комсомольская, referent a l'organització juvenil Komsomol) és una estació científica abandonada de la Unió Soviètica, i des de 1991 heretada per Rússia, que està situada al casquet glacial de l'Antàrtida Oriental, a la Terra de la Reina Maria.
L'estació de recerca està situada a l'interior del continent, a l'altiplà Polar, a 870 km. al sud de la principal base soviètica: l'estació Mirni. A l'estiu, la temperatura aconsegueix un màxim en aquest punt de -20 °C, i, a l'hivern, fins i tot cau per sota de -80 °C. La velocitat mitjana del vent és de 4 m/s, fins a 15 m/s. La nit polar dura gairebé tres mesos. El gruix de la calota de gel en el lloc aconsegueix els 3370 msnm.

## Història

El 7 de març de 1957 va arribar al lloc una caravana de tractors antàrtics amb l'equip per a construir la base, i es va instal·lar una pista aèria en el gel, però a causa de l'imprevist avançament de l'hivern l'equip d'hivernada es va traslladar a Mirni. El treball es va reprendre la següent primavera i la base va començar a funcionar de manera contínua a partir del 6 de novembre de 1957 com a part de l'Any Geofísic Internacional. La primera temporada va hivernar un equip de 7 homes, en la segona un de 5, i en la tercera només 2. La recerca es va centrar en aerologia, meteorologia, geomagnetisme, glaciologia, així com també es va fer una recerca mèdica de l'aclimatació humana a l'interior de l'Antàrtida.
Inicialment tenia tres edificis, en un estava la sala d'estar i l'estació de radi, en el segon el menjador i la cuina, i en el tercer la planta d'energia (dos generadors dièsel de 15 kW). Més tards'hi va construir un magatzem i una sauna. La base es va tancar el 9 de març de 1959, i des de 1960 es va utilitzar durant els mesos d'estiu com una escala i magatzem de combustible per a viatjar per via terrestre entre les estacions de Mirni i Vostok, i per a obtenir dades meteorològiques per a vols d'aeronaus la ruta de les quals passa pel lloc.

## Referències

* ↑ Dubrovin, L.I. «Л.И.Дубровин. Станция Комсомольская.» (en rus). Ivki.eu. Arxivat de l'original el 2014-09-03. [Consulta: 2 abril 2015].
* ↑ «Catalogue of Russian Federation Antarctic Meteorology Data» (en anglès). South Aari NW, 16-10-2008. Arxivat de l'original el 2013-08-23. [Consulta: 2 abril 2015].
# Estació d'A Pobra do Brollón

L'estació d'A Pobra do Brollón es troba a la localitat gallega d'A Estación, al municipi d'A Pobra do Brollón, a la província de Lugo. Té serveis de mitjana distància operats per Renfe.
Pertany a la línia que uneix Lleó amb la Corunya i es troba entre les estacions de San Clodio-Quiroga i Monforte de Lemos. La línia és d'ample ibèric, en via única electrificada.

## Trens
### Mitjana Distància

| Línia | Trens | Origen | Destinació |
| 6 | Regional Express | Vigo | Ponferrada |

## Referències

* ↑ Red ferroviaria española Arxivat 2010-09-23 a Wayback Machine. Ministerio de Fomento

## Enllaços externs

* Estació d'A Pobra do Brollón a la web d'Adif